C 157/6
HU
Az Európai Unió Hivatalos Lapja
2023.5.3.
VÉLEMÉNYEK
RÉGIÓK BIZOTTSÁGA AZ RB 153.
PLENÁRIS ÜLÉSE, 2023.
02. 08.. – 2023. 02.
09.
A Régiók Európai Bizottsága véleménye – A fenntartható fejlődési célok végrehajtása terén elért eredmények (2023/C 157/02)
Előadó:
Ricardo RIO (PT/EPP), Braga polgármestere
A RÉGIÓK EURÓPAI BIZOTTSÁGA,
1. hangsúlyozza, hogy a régiók és városok elkötelezettek a fenntartható fejlődési célok mellett, amelyek egy igazságosabb, méltóbb, inkluzívabb, fenntarthatóbb és reziliensebb világra törekvő egyetemes koncepciónak tekintendők.
Hangsúlyozza továbbá, hogy e célok nagy jelentőséggel bírnak a fenntartható európai helyreállítás és a hosszú távú fenntartható növekedés szempontjából; 2. kiemeli, hogy a Régiók Bizottsága európai szinten aktív szerepet játszik a fenntartható fejlődési célok terén.
A fenntartható fejlődési célok 2030-ig történő megvalósításáról szóló vélemény tavalyi elfogadása fontos lépést jelentett, amely a 2021 júniusában elfogadott tanácsi következtetésekhez igazodott.
Ezt a lépést továbbiak kell, hogy kövessék; 3. nyomatékosítja, hogy a 2030-ig tartó időszakra szóló menetrend a végrehajtási szakasz feléhez közeledik, és hangsúlyozza, hisz abban, hogy a fenntartható fejlődési célok hasznosak, különösen a szakpolitikai koherencia és inkluzivitás valamennyi kormányzati szinten történő előmozdítása szempontjából; 4. sajnálatosnak tartja, hogy a világjárvány, az ukrajnai háború, a növekvő infláció, az európai energiaválság és más közelmúltbeli tendenciák visszavetették a fenntartható fejlődési célok megvalósítása terén tett előrelépéseket.
Aggodalmát fejezi ki amiatt, hogy alábbhagynak az éghajlatvédelmi törekvések, és egyre több embert – főként veszélyeztetett csoportokat, migrációs hátterűeket és menekülteket – fenyeget a szegénység, de megismétli az iránti támogatását, hogy továbbra is összpontosítsanak a fenntartható fejlődési célokra uniós, nemzeti, regionális és helyi szinten, az egyes szintek hatásköreinek megfelelően; 5. úgy véli ugyanis, hogy a válságok megoldására irányuló valamennyi erőfeszítést és kezdeményezést esélynek is lehet tekinteni arra, hogy elősegítsük és fellendítsük a fenntartható fejlődési célok végrehajtását; 6. leszögezi, hogy a fenntartható fejlődési célok talán az egyetlen holisztikus tervet jelentik a jövőre nézve, amely ellensúlyozhatja azt, hogy a különböző szinteken többféle keretrendszer létezik – a Párizsi Megállapodás, a Helyreállítási és Rezilienciaépítési Eszköz keretében kidolgozott nemzeti helyreállítási és rezilienciaépítési tervek, a Biológiai Sokféleség Egyezmény, az uniós zöld megállapodás, az új városfejlesztési menetrend stb.
Hangsúlyozza továbbá a fenntartható fejlődési célok holisztikus és egyetemes jellegét, amely magában foglalja a tudományt, a gazdaságot, a politikát, a civil társadalmat és minden polgárt minden kormányzati szinten; 7. határozottabb uniós szerepvállalást és a fenntartható fejlődési célok végrehajtására vonatkozó átfogó stratégiát szorgalmaz; felhívja a figyelmet a helyi és regionális önkormányzatok szerepére és erőforrásaira, valamint arra, hogy a nemzeti helyreállítási és rezilienciaépítési tervek sajnálatos módon nem hivatkoznak a fenntartható fejlődési célokra és a területi dimenzióra; 8. kiemeli, hogy egyre több európai város és régió veszi alapul a fenntartható fejlődési célokat a növekedésre/helyreállí­ tásra vonatkozó átfogó stratégiájában, és hogy ezt a területi dimenziót bele kell foglalni az ENSZ 2023 szeptemberében tartandó, fenntartható fejlődési célokról szóló csúcstalálkozóján nyújtott uniós közreműködésbe.
Úgy véli, hogy az ENSZ fenntartható fejlődési céljaira vonatkozó új végrehajtási stratégiáknak alulról felfelé építkező megközelítésből kell kiindulniuk, mivel a helyi és regionális szint inkluzívabb megközelítést alkalmazhat a különböző érdekelt felek bevonását illetően is;